Jim Carrey

James Eugene ”Jim” Carrey (s. 17. tammikuuta 1962 Newmarket, Ontario, Kanada) on kanadalais-yhdysvaltalainen näyttelijä ja koomikko. Hän on näytellyt rooleja ”kuminaamana”, koomisena kasvonvääntelijänä ja kinesteettisenä monitaiturina muun muassa elokuvissa Nuija ja tosinuija (1994), Ace Ventura – lemmikkidekkari (1994), The Mask – naamio (1994), Ace Ventura – luonto kutsuu (1995), Valehtelija, valehtelija (1997), ja Bruce – taivaanlahja (2003), mutta on näyttänyt kykyjään myös vakavammissa elokuvissa, kuten Truman Show (1998), Man on the Moon (1999), Tahraton mieli (2004) ja Numero 23 (2007). 

 Elämä ja ura
Carrey syntyi Ontariossa Kanadassa. Hänen sukunsa on Kathleen-äidin  puolelta irlantilais-skottilaista ja Percy-isän puolelta enimmäkseen kanadanranskalaista sekä etäisesti englantilais-saksalais-sveitsiläistä.

Carreyn lapsuus oli köyhä. Kun hänen muusikkoisänsä menetti työnsä ja perhe kotinsa, perhe muutti asuntoautoon. Carrey joutui lopettamaan koulun 15-vuotiaana. Sen jälkeen hän aloitti lukion, mutta joutui jättämään senkin kesken voidakseen elättää perhettä ja sairasta äitiä. Lopulta Carreyn perhe pääsi jaloilleen, ja Carrey pystyi keskittymään koomikon uraansa.


Carreysta tuli suosittu stand-up-koomikko Ontarion komediaklubeilla. Hän pääsi Rodney Dangerfieldin lämmittelijäksi, ja työskenneltyään Dangerfieldin kanssa Las Vegasissa Yhdysvalloissa hän muutti tekemään uraa Los Angelesiin. Kaliforniassa Carrey ei heti saavuttanut menestystä komedialavoilla eikä elokuvarooleissa. Kun näyttelijä Damon Wayans esitteli Carreyn veljelleen Keenen Ivory Wayansille, Carrey sai roolin televisiosarjassa In Living Color.

Carreyn ensimmäinen menestyselokuva oli Ace Ventura – lemmikkidekkari (1994), jossa hän näytteli nimiosaa ja jota hän oli myös käsikirjoittamassa. Elokuvan ansiosta Carreysta tuli kansainvälinen elokuvatähti. Seuraavina vuosina hän näytteli sellaisissa menestyselokuvissa kuin The Mask – naamio, Nuija ja tosinuija, Batman Forever (Arvuuttajan roolissa) ja Ace Ventura – luonto kutsuu. Carreyn komiikka perustui etenkin hänen uransa alkuvuosina imitaatioihin, äärimmäiseen liioitteluun ja kuminaamaiseen ilmehtimiseen.

Carreyn vakavampia päärooleja olivat elokuvassa Truman Show (1998), josta hän oli Oscar-ehdokkaana, sekä Andy Kaufmanin rooli elokuvassa Man on the Moon (1999). Carreyn seuraava menestysrooli oli elokuvassa Bruce – taivaanlahja (2003).


2020-luvulla Carrey on esittänyt tohtori Robotnikia Sonic the Hedgehog -elokuvissa. Carrey esitti myös presidenttiehdokas Joe Bidenia viihdeohjelmassa Saturday Night Live.

Tunnustukset

Carrey on saanut uransa aikana kaksi Golden Globe -palkintoa parhaasta miespääosasta: elokuvista Truman Show (draama) ja Man on the Moon (musikaali/komedia). Lisäksi hän on ollut ehdolla samassa kategoriassa neljä kertaa (The Mask – naamio, Valehtelija, valehtelija, The Grinch ja Tahraton mieli).

Carrey oli sijalla yhdeksän Forbesin vuonna 2010 julkaisemalla listalla ”Hollywood’s Animation A-List”, jossa lueteltiin elokuvien lipputulojen perusteella kymmenen menestyksekkäintä Hollywoodin animaationäyttelijää .Hollywood's Animation A-List forbes.com 24.3.2010. Viitattu 9.4.2010 

Yksityiselämä
Kanadalainen Carrey sai Yhdysvaltain kansalaisuuden vuonna 2004. Hän asuu Kaliforniassa. Hänellä on tytär Jane ensimmäisen vaimonsa Melissa Womerin kanssa. Vuonna 2010 Carrey erosi pitkäaikaisesta naisystävästään, näyttelijä Jenny McCarthysta.

Carreyn tytär Jane esiintyi American Idolin 11. tuotantokaudella ja pääsi läpi koelauluista, mutta putosi ensimmäisellä Hollywood-viikolla.

Carreyn lempiyhtye on death metal -yhtye Cannibal Corpse.

Carrey on absolutisti. Syyksi hän on kertonut aikuisiän masennuksensa ja elämän merkityksen tärkeyden, minkä vuoksi hän haluaa elää vapaana piristeistä ja masennuslääkkeistä.

 Filmografia 
Elokuvat Vuosi Suomenkielinen nimi Alkuperäinen nimi Rooli 1983 All in Good Taste  Ralph ParkerCopper Mountain  Bobby Todd Introducing... Janet  Rubberface  Tony Moroni 1984  Kuutamokeikka  Finders Keepers  Lane Bidlekoff 1985  Yksi puraisu  Once Bitten  Mark Kendall 1986  Peggy Sue meni naimisiin  Peggy Sue Got Married  Walter Getz1988  Neljännen asteen seksiseikkailut  Earth Girls Are Easy  Wiploc Likainen Harry ja murhapooli  The Dead Pool  Johnny Squares1989  Aika ei tunne armoa  Mike Hammer: Murder Takes All  Brad PetersPink Cadillac  koomikko 1991 High Strung  Kuolema/Viikatemies1992  Perheen piirissä  Doing Time on Maple Drive  Tim CarterThe Itsy Bitsy Spider  tuholaistorjuja1994  Ace Ventura – lemmikkidekkari  Ace Ventura: Pet Detective  Ace Ventura Nuija ja tosinuija  Dumb & Dumber  Lloyd Christmas The Mask – naamio  The Mask  Stanley Ipkiss1995 Batman Forever  Arvuuttaja/Edward Nygma Ace Ventura – luonto kutsuu  Ace Ventura: When Nature Calls  Ace Ventura 1996  Sähköputkimies  The Cable Guy  Chip Douglas/Larry Tate/Ricky Richardo 1997  Valehtelija, valehtelija  Liar Liar  Fletcher Reede1998 Truman Show  Truman Burbank Ystäväni Simon Birch  Simon Birch  Joe Wenteworth aikuisena 1999 Man on the Moon  Andy Kaufman2000  Me kaksi & Irene  Me, Myself & Irene  Charlie Baileygates/Hank Evans The Grinch  How the Grinch Stole Christmas  Grinch 2001 The Majestic  Peter Appleton2003 Pecan Pie  kuljettaja Bruce – taivaanlahja  Bruce Almighty  Bruce Nolan2004  Tahraton mieli  Eternal Sunshine of the Spotless Mind  Joel Barish Lemony Snicketin surkeiden sattumusten sarja  Lemony Snicket’s A Series of Unfortunate Events  Kreivi Olaf 2005  Taalat taskuun, Dick & Jane  Fun with Dick and Jane  Dick Harper 2007  Numero 23  The Number 23   Walter Sparrow2008  Horton  Horton Hears a Who!  Horton (äänirooli)Yes Man  Carl Allen2009  Saiturin joulu  A Christmas Carol  Ebenezer Scrooge/Joulun Henget (äänirooli)I Love You Phillip Morris  Steve Russell 2011  Herra Popper ja pingviinit  Mr. Popper’s Penguins  Tom Popper2013 The Incredible Burt Wonderstone  Steve GrayKick-Ass 2  Sal Bertolinni / Colonel Stars and Stripes 2014  Nuija ja tosinuija kaks  Dumb and Dumber To  Lloyd Christmas 2016 The Bad Batch  The Hermit 2016 Dark Crimes   Tadek 2020  Sonic the Movie  Sonic the Hedgehog  Tri Ivo ”Eggman” Robotnik 2022  Sonic the Movie 2  Sonic the Hedgehog 2 2024 Sonic the Hedgehog 3  Tri Ivo ”Eggman” Robotnik, Prof. Gerald Robotnik

 Kirjat
 Carrey, Jim & Vachon, Dana: Muistoja ja muita tarinoita. (Memoirs and Misinformation), suomentanut Kristiina Vaara, [Helsinki]: Bazar, 2021. 

 Lähteet 

 Aiheesta muualla 




Luokka:Kanadalaiset elokuvanäyttelijät
Luokka:Yhdysvaltalaiset koomikot
Luokka:Golden Globe -palkinnon saajat
Luokka:Brasilialaisen jujutsun harjoittajat
Luokka:Kanadanranskalaiset
Luokka:Kanadanirlantilaiset
Luokka:Amerikanirlantilaiset
Luokka:Amerikankanadalaiset
Luokka:Amerikanskotlantilaiset
Luokka:Amerikanenglantilaiset
Luokka:Amerikansaksalaiset
Luokka:Seulonnan keskeiset artikkelit
Luokka:Vuonna 1962 syntyneet
Luokka:Elävät henkilöt